„Pizza Effect” tanulási pályázati program

Az Ételt az életért Szegényélelmezési Program 2013 novemberétől kapcsolódott be egy új, európai tanulási pályázati programba.

A *Pizza Effect* nemzetközi oktatási programot - amely a *Gundtvig - Tanulási Kapcsolatok* elnevezésű pályázat részeként kerül megvalósításra - az Európai Bizottság támogatja, Magyarországon pedig a Tempusz Közalapítvány koordinálja és ellenőrzi a megvalósulását. A nemzetközi partnerségben Magyarországon kívül további hat európai állam – Anglia, Németország, Szlovénia, Lengyelország, Belgium és Hollandia – országos szervezetei vesznek részt.

A projekt fő témája az egészséges, egyszerű vegetáriánus táplálkozás, amely az Ételt az Életért egyik szívügye, és amely a gasztronómián keresztül igyekszik egyesíteni a résztvevőket. A vegetáriánus étkezés nagyon fontos eleme a programnak, hiszen már önmagában kifejezi a figyelmességet, az erőszakmentességet más élőlények irányába, vagyis azt, hogy  ami a tányérra kerül, ne más élőlények élete árán kerüljön oda. A vegetáriánus gasztronómia mellett a program fontos eleme a saját és mások kultúrájának megismerése és értékelés, és az európai közösségbe való aktív társadalmi integráció is.

Különböző főző work-shopokon keresztül a résztvevők partnerek kommunikációt építenek ki, bátorítják a közös tanulást a célcsoportok tagjai között, úgyis, mint egy generációk közötti interakció. Az evést használva, mint egy integráló téma, a projekt célja, hogy frissítse a résztvevő munkatársak, önkéntesek tudását, készségeit, javítva ezzel a szervezet vezetéséhez, fejlesztéséhez, működtetéshez szükséges kompetenciáikat.

**A projekt fő célkitűzései:**

* **Az egészséges vegetáriánus táplálkozás népszerűsítése más vegetáriánus szervezetekkel együttműködésben**. Célunk, hogy tudást adjunk az egészséges és olcsó ételekről, és ezzel elősegítsük, hogy az emberek fenntartsák a jólétüket. A program során összegyűjtünk ehhez szakmai anyagokat, információkat, és tematikákat dolgozunk ki a felnőtt oktatáshoz, tanfolyamokat szervezünk az egészséges vegetáriánus étkezés, ökológiai háztartás, stb. témakörében.

A nemzetközi partnerség eredményeképpen, közös erővel végül elkészül majd egy **„európai vegetáriánus szakácskönyv**” is a tájkonyhák legfinomabb elemeivel, amely minden nyelven elérhető lesz az érdeklődők számára.

* **A résztvevő szervezetek bemutatkozásának lehetősége, a felek közötti kommunikációs hálózat kiépítése, tapasztalatcsere, jó gyakorlatok megosztása:** Az összes részt vevő intézmény egyik célja a munkatársaik személyes és szakmai fejlődésének elősegítése. A program keretében javítani szeretnénk a szolgáltatásaink minőségén és oktatási tevékenységünkön, megosztani a tapasztalatainkat és új módszereket tanulni. Mivel a partnerség hasonló profillal működő szervezetekből, alakult, így releváns információkat, tudást tudunk átadni egymásnak.
* **Jövőbeni közös projektek elősegítése**.
* **Az európai értékek őrzése, közös képviselése, az európai testvériség erősödése.** Az étkezés és a gasztronómia a különböző csoportok képviselőit könnyedén közelebb hozza egymáshoz, hiszen egy-egy jellegzetes fogásban egy egész ország hagyománya, történelme is megjelenik – és talán nem is gondolnánk, de a sütés-főzés körül kialakuló diskurzusok az oktatás, tanulás tökéletes színterei generációról generációra. A különböző kultúrák bölcsessége ugyanis így vagy úgy, de megelevenedik a tányéron. A projektben résztvevő felek vállalták, hogy közös nemzetközi találkozók, work-shopok, tapasztalatcserék során megfigyelik és így megismerik egymás, a szomszédos országok és népcsoportok kultúráját, hagyományait, így pedig megtanulhatják értékelni egymás tradícióit. Az ételekhez szorosan kapcsolódnak az évkör ünnepei és népszokásai, amelyek felölik egy nép történetét és gondolkodását, az önmagához fűződő gondolati viszonyával együtt. Az egyes szervezetek – tanárok és hallgatók – pedig megismerhetik egymás oktatási módszereit, munkafolyamatait és gyakorlatait.
* **Kisközösségek, hátrányos helyzetű csoportok és tagjaik integrációjának elősegítése.** A nemzetközi tapasztalatcserék mellett az egyes tagországokban külön-külön is számos programot rendeznek a szervezők. A nemzetközi találkozókon, hazai programokon megszerzett tapasztalatokat igyekeznek a résztvevő szervezetek továbbadni, és bevonni hátrányos helyzetű vagy marginális csoportokat (idősek, szegénységben élők, kisebbségek, stb.). Ezek a csoportok számos olyan hátránnyal küzdenek, ami nehezíti társadalmi integrációjukat. Bevételeik alacsonyak, sokan közülük szegénységben élnek. A rossz egészség, a magány, a kommunikáció hiánya, a szociális passzivitás okozhat mentális betegségeket, depressziót, ezek a személyek kirekesztettnek és fölöslegesnek érezhetik magukat. Ez rontja a hangulatukat, közönyössé válnak, elveszítik a bizalmukat, önbecsülésüket, és idegenkednek megfelelően gondoskodni magukról. A modern változó világban a tudásbázis olyan gyorsan változik, hogy a felnőttek nem tudtak alkalmazkodni ehhez a tempóhoz. Amikor az emberek öregszenek, elkezdik úgy érezni, hogy hiányzik a tudásuk és készségeik az új és dinamikus helyzetekben. Az általuk szerzett tudásbázis nem megfelelő, és gyakran irreleváns a társadalom változó igényeihez képest.

A projekt azzal a céllal jött létre, hogy segítsen a hátrányos helyzetű csoportokba tartozó felnőtteknek tökéletesíteni a tudásukat és kulcs kompetenciáikat, és ezáltal segítsen abban, hogy könnyebben visszanyerjék a helyzetüket, önbizalmat fejlesszenek ki és reintegrálódjanak a társadalomba. A projekt témájához kapcsolódó informális tanulás és önkifejező tevékenységek révén csökkennek azok az akadályok, amelyek útjában állnak a felnőttek társadalmi integrációjának, tudásbázisuk megújul, és alkalmazkodik a modern körülményekhez, az egészséges és aktív életmód javul, és mindez a kulturális sokszínűséget és társadalmi befogadást is segíti. A szervezett programokon mindenféle korosztály képviselteti magát, ezért a generációk közötti különbségek is csökkenthetők, illetve tapasztalataik kicserélhetőek.

**Miért pont pizza?**

A *Pizza Effect* elnevezésre talán kérdőn néz a tisztelt olvasó, hogy kerül a pizza egy minőségi táplálkozást szorgalmazó élelmezési programba. A pizzáról ugyanis hazánkban csak kevesen tudják, hogy eredetileg a szegények számára készült és általuk közkedvelt eledel volt, amely végül nagy karriert futott be más társadalmi rétegek életében is. A dús tésztát kevés feltéttel is változatosan lehetett elkészíteni és laktató volt, mára azonban a pizzáról senkinek sem a szegénység, hanem sokkal inkább egy nemzet gasztronómiai tradíciója jut eszébe. A projekt ötletgazdái ezzel az analógiával szeretnék kifejezni, hogy még aki szűkös körülmények között, nagy szegénységben is él, az se becsülje le képességeit, állapotát, hanem kamatoztassa tudását. Még az egyszerű, elsőre apróságnak Tanuljuk tűnő lehetőségeink is óriási értéket képviselhetnek életünkben. meg használni őket!

**A projekt keretében megvalósuló tevékenységek:**

A min. 12 nemzetközi mobilitás és hat találkozó révén minden résztvevő szervezet megismerhet és elsajátíthat nagyszabású gyakorlati felnőttképzési módszereket, javíthatják a kommunikációs képességeiket, adománygyűjtés és team-munka készségeiket.

A projekt témájához kapcsolódó informális tanulás és önkifejező tevékenységek révén csökkennek azok az akadályok, amelyek útjában állnak a felnőttek (a célcsoport) társadalmi integrációjának, tudásbázisuk megújul és alkalmazkodik a korszerű körülményekhez, az egészséges életmód népszerűsítése megtörténik, és a kulturális sokszínűség és a társadalmi befogadás, integráció bővül. A projekt tevékenysége a társadalmi kirekesztés tekintetében leginkább veszélyeztetettekre (nők, gyerekek, bevándorlók, menekültek, idősek, fogyatékkal élők és a vidéken élő) is kiterjed.

**Az Ételt az Életért Alapítvány vállalásai:**

A pályázatban 200 fő tanuló és 12 tanár bevonását, illetve képzését vállaltuk, nemzetközi, illetve magyar színtéren, továbbá 12 nemzetközi mobilitás (tanulási célú kiutazás) lebonyolítását, 6 nemzetközi partnertalálkozó alkalmával.

2015 tavaszán Magyarország is megrendez egy nemzetközi partnertalálkozót, amelynek keretében a nemzetközi vendégekkel közösen lebonyolításra kerül majd egy nagyszabású jótékonysági akció is.

A pályázati program megvalósítását 2015. júliusáig kell befejeznünk, a beszámolót pedig 2015. szeptember 30-ig kell beadnunk a Tempus Közalapítványhoz.

**A projekt előrehaladásáról, a megvalósult eseményeiről, aktualitásairól a honlapunk nyitó oldalán található Pizza Effect logóra kattintva olvashatnak.**

További információk a programról:

<https://www.facebook.com/PizzaEffectLearningPartnership?fref=ts>